Casa Finlandia

Casa Finlandia oli arkkitehti Matti Suurosen suunnittelema sarja lujitemuovisia rakennuksia, joista  ensimmäinen oli hänen vuonna 1968 suunnittelemansa Futuro-talo (CF-00).

Casa Finlandia-sarjaan kuuluivat Futuron lisäksi huoltoasema CF-100/200 (1969), kioski CF-10 (1970) sekä asuin- ja liikerakennukset CF-45 (1971) ja CF-16 (1974). Numero CF-mallimerkinnässä tarkoittaa rakennuksen sisätilojen pinta-alaa. Talojen valmistaja oli Vantaan Hiekkaharjussa toiminut Oy Polykem Ab. Rakennuksia valmistettiin myös yhtiön Ruotsinpyhtään tehtaalla. 

Futuron ohella tunnetuin Casa Finlandia -sarjan rakennuksista oli Suurosen vuonna 1971 suunnittelema CF-45, joka tunnetaan paremmin nimellä Venturo. Suomessa valmistettiin 20 Venturoa.

Nykyään Casa Finlandia -sarjan rakennuksia on edelleen käytössä eri puolilla Suomea, kuten autokorjaamona ja huoltoasemana Vantaan Simonkylässä (CF-200), grillikioskina Espoon Otaniemessä (CF-10) ja asuinrakennuksena Helsingin Kannelmäessä (CF-45- eli Venturo-yksiköistä koottu paritalon puolikas). 
pienoiskuva|Casa Finlandia -huoltoasemaa Simonkylässä on verrattu jopa Sydneyn oopperataloon.
 Lähteet 

Luokka:Suomalainen arkkitehtuuri